Diari Oficial de la Generalitat Valenciana


Sumari del DOGV 4435, del 07-02-2003 (2003/1274)

Informació pública de l'expedient expropiatori urbanístic per raons urbanístiques, pel procediment de taxació conjunta, per a l'adquisició de terrenys necessaris per a l'obertura del carrer de Joanot Martorell fins al carrer dels Reis Catòlics, prevista en el Pla General de l'Alcúdia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4435

Data del DOGV
:   07-02-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/1274


Organisme emissor
:   Ajuntament de l'Alcúdia

Tipus de document
:   Anunci

Informació pública de l'expedient expropiatori urbanístic per raons urbanístiques, pel procediment de taxació conjunta, per a l'adquisició de terrenys necessaris per a l'obertura del carrer de Joanot Martorell fins al carrer dels Reis Catòlics, prevista en el Pla General de l'Alcúdia. [2003/M1274]
  
Havent-se iniciat, per acord pres pel Ple de l'Ajuntament reunit en sessió ordinària el passat dia 3 de desembre, l'expedient expropiatori urbanístic per raons urbanístiques, pel procediment de taxació conjunta, per a l'adquisició de terrenys necessaris per a l'obertura del carrer de Joanot Martorell fins al carrer dels Reis Catòlics, prevista en el Pla General de l'Alcúdia, que ha sigut aprovat definitivament per la Comissió Territorial d'Urbanisme de València, en sessió celebrada en data 30.07.2002, per a la qual cosa és necessari adquirir la titularitat de l'edificació existent en el número 17 del carrer dels Reis Catòlics (parcel·la amb referència cadastral 5318114 i finca registral nº 7.690), propietat a 1/4 parts indivises per a cadascun d'ells dels germans Rafael, José Antonio, María Carmen i Salvador Madramany Zornoza, es fa públic el projecte aprovat i la relació de propietaris i béns afectats perquè en el termini d'un mes, a comptar des del dia següent a la publicació d'este anunci al tauler d'anuncis de l'Ajuntament, al Diari Oficial de la Generalitat Valenciana, a un diari de major difusió en la província, i al Butlletí Oficial de la Província de València, els interessats formulen les observacions o reclamacions que consideren convenients, sobre la procedència de l'ocupació o disposició dels béns o el seu estat material o legal, aportant els documents o dades que permeten la rectificació de possibles errors comesos en la present relació, i en concret respecte a les titularitats i drets i a les valoracions atorgades.
  
Als efectes d'esmena d'errors en la descripció material i legal dels béns, qualsevol persona també podrà comparèixer per a al·legar o oferir les dades o referències necessàries per a procedir a fer les rectificacions oportunes.
  
Sense perjudici d'açò es fa saber que l'Ajuntament procedirà a la notificació individual de les taxacions efectuades en el projecte als que apareguen com a titulars de béns o drets a ocupar, mitjançant la comunicació del full de valoració, perquè puguen formular al·legacions en el termini d'un mes, comptat des del dia següent a la notificació personal.
  
Malgrat això, i no sent conegut l'actual domicili de José Antonio i de Salvador Madramany Zornoza, i als efectes prevists en l'article 59.4 de la Llei 30/1992, este anunci té els efectes legals de notificació personal de l'acte administratiu esmentat, trobant-se al seu abast en l'oficina tècnica municipal la notificació individual de les taxacions efectuades en el projecte, mitjançant la comunicació del corresponent full de valoració, perquè puguen formular, al·legacions en el termini d'un mes, comptat des del dia següent a la notificació personal del present escrit. També es comunica que, en el supòsit que estiguen conformes en la valoració efectuada, l'Ajuntament els ofereix la possibilitat de signar conveni d'adquisició amistosa, la qual cosa donaria per tancat el procediment per a la fixació del preu just expropiatori.
  
L'expedient es trobarà durant el termini d'informació pública, en l'horari d'atenció al públic, a l'abast dels interessats en les dependències de l'oficina tècnica municipal.
  
Béns afectats:
  
Ref. cadastral: 5318114
  
Titulars: Rafael, José Antonio, María Carmen
  
 i Salvador Madramany Zornoza
  
Expropiar (m²): 227 m²